Сам орган не каштуе ні капейкі ні ў адной цывілізаванай краіне свету, ён дорыцца. Калі пытанне пастаўлена інакш — гэта ўжо чыстай вады крымінал. Аплаты патрабуе паслуга па выкананні трансплантацыі: майстэрства супрацоўнікаў, лякарствы, амартызацыя абсталявання. Адна аперацыя па трансплантацыі, напрыклад, ныркі абыходзіцца дзяржаве ў 15 тысяч долараў, а пасляаперацыйнае лячэнне толькі аднаго пацыента (прыём прэпаратаў) — у 7 тысяч долараў у год. Аперацыя па перасадцы печані каштуе 25 тысяч долараў, сэрца — 50–60 тысяч. А вось трансплантацыя печані беларускаму пацыенту ў Германіі абыдзецца ў 200–250 тысяч еўра.